# Província de Tarragona

La província o demarcació de Tarragona és una divisió administrativa espanyola amb capital a Tarragona que aglutina 181 municipis del sud de Catalunya, amb una població total de 804.664 habitants (2019). El govern provincial és la Diputació de Tarragona.

## Història

Durant les discussions de divisió provincial, Tarragona, Reus i Tortosa van pugnar per la capitalitat de la província.
La candidatura de Tortosa (que havia estat capital històrica de vegueria, de corregiment i cap de districte del Departament de les Boques de l'Ebre amb la divisió feta pels francesos) no va rebre suport. Diversos municipis de la Terra Alta i del Baix Ebre (Xerta, Benifallet i Tivenys) preferien Reus per la seva atracció comercial. Això va decantar el suport de l'àrea de Tortosa cap a Tarragona per la facilitat de comunicacions marítimo-fluvials.
A principis del segle XIX, Reus era la segona ciutat del país. En la primera divisió napoleònica del 1810 s'havia assignat la capital a Reus. Va rebre el suport del Baix Camp, el Priorat i l'Alt Penedès.
Tarragona tenia el suport del Tarragonès i l'Alt Camp, a més de la Diputació de Catalunya que l'assignava com a capital en les tres propostes de districtes subalterns. Tarragona avalava les propostes d'estendre la província cap a la plana de Lleida. La pugna territorial entre Tarragona i Lleida va acabar afavorint la capitalitat de les dues.
La idea de convertir a Tortosa en «la cinquena província» es va revifar durant el franquisme. Si bé no va prosperar cap mena de modificació existeix una clara diferenciació territorial entre les Terres de l'Ebre i el Camp de Tarragona. La Generalitat de Catalunya ha reconegut aquesta realitat en l'estructura territorial dels seus departaments doncs el Decret 79/2001 de 6 de març de creació de la Delegació Territorial del Govern a les Terres de l'Ebre estableix que l'abast territorial de la delegació serà el de les comarques del Baix Ebre, Montsià, Terra Alta i Ribera d'Ebre.

## Territori

| Municipis Els municipis amb més de 10.000 habitants, amb dades del 2019: Posició Municipi Comarca Població 1 Tarragona Tarragonès 134.515 2 Reus Baix Camp 104.373 3 El Vendrell Baix Penedès 37.606 4 Cambrils Baix Camp 33.898 5 Tortosa Baix Ebre 33.372 6 Salou Tarragonès 27.476 7 Calafell Baix Penedès 26.538 8 Valls Alt Camp 24.359 9 Vila-seca Tarragonès 22.187 10 Amposta Montsià 20.738 11 Torredembarra Tarragonès 16.184 12 la Ràpita Montsià 14.789 13 Cunit Baix Penedès 12.952 14 Mont-roig del Camp Baix Camp 12.136 15 Deltebre Baix Ebre 11.482 | Comarques Està composta per les 10 comarques següents: l'Alt Camp el Baix Camp el Baix Ebre el Baix Penedès la Conca de Barberà la Ribera d'Ebre el Montsià el Priorat el Tarragonès la Terra Alta |

### Partits judicials

La província de Tarragona està dividida administrativament en 8 partits judicials.
Partits judicials de la província de Tarragona :
| | Partit Judicial | Nombre mun. | Població (hab) [2009] | Superfície (km²) | Densitat (hab/km²) |
| 1 | Vendrell, el | 25 | 135.336 | 486,3 | 278,3 |
| 2 | Reus | 28 | 189.226 | 697,4 | 271,3 |
| 3 | Amposta | 12 | 72.189 | 737,9 | 97,8 |
| 4 | Valls | 43 | 66.740 | 1.102,5 | 60,5 |
| 5 | Gandesa | 18 | 24.331 | 983,5 | 24,7 |
| 6 | Tarragona | 12 | 211.115 | 212,7 | 992,5 |
| 7 | Tortosa | 14 | 81.724 | 999,5 | 91,8 |
| 8 | Falset | 31 | 22.640 | 1.083,2 | 20,9 |
| | Tarragona | 183 | 803.301 | 6.302,9 | 127,4 |

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 9.669 | 11.355 | 13.368 | 66.011 | 137.385 | 320.603 | 330.105 | 348.579 | 337.964 | 338.485 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 355.148 | 350.668 | 339.299 | 356.811 | 362.679 | 431.961 | 516.078 | 548.890 | 549.417 | 549.417 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 574.676 | 580.245 | 598.533 | 631.156 | 674.144 | 730.466 | 788.895 | 805.789 | 806.674 | 796.584 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 791.248 | 797.128 | 814.300 | - | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :
Les dades anteriors, són la suma dels municipis actuals.

## Referències

* ↑ «Província de Tarragona». Gran Enciclopèdia Catalana. Barcelona: Grup Enciclopèdia Catalana.
* ↑ «Padró 2015 províncies de Catalunya». INE. [Consulta: 26 gener 2016].
* 1 2 3 Burgueño, Jesús. De la vegueria a la província: La formació de la divisió territorial contemporània als Països Catalans, 1790-1850. Barcelona: Rafael Dalmau, 1995. ISBN 84-232-0487-1.

## Vegeu també

* Llista de municipis de la província de Tarragona
* Províncies de Catalunya

## Enllaços externs

* Diputació de Tarragona
* Dades de Municat
* Presidents de la Diputació de Tarragona Arxivat 2011-09-04 a Wayback Machine.